Erika Dos Santos

Erika L. Dos Santos Ramos (Madril, 1997), artistikoki Erika Dos Santos eta Erika2Santos bezala ezaguna, caboverdetar jatorriko raperoa eta aktibista da, Espainian emakumeen freestyle eta oilar-borroken aitzindaria.

 Ibilbidea 
Erika Dos Santos Madrilen jaio zen, 1997an, baina gurasoak Cabo Verdekoak ditu. Madrilgo San Cristobal auzoan hasi zen rapeatzen, han hazi baitzen. 2016an, Dos Santosek "Cosas que hacer antes de morir" hitzaldia eman zuen TEDxYouth Madrilen.

Lau aldiz parte hartu zuen Red Bullen oilar-borrokan. 2017an, lehiaketa hartan errondaz igarotzea lortu zuen lehen emakumea izan zen, eta une hartan 'El Último Hombre' (Azken gizona) zeritzon atalera iritsi zen. Horren ondorioz, probaren izena aldatzea erabaki zuten, eta 'La Última oportunidad (Azken aukera) izena jarri zioten. Ondorengo edizioetan ere izen horrekin jarraitu zuen.

Rapa esku-hartze sozialerako erabiltzen duten proiektu sozialak ere garatu izan ditu, eta 2018an, Sara Socasekin batera, gizarte-bazterketa jasateko arriskuko nerabeentzako tailerrak eman zituen Madrilgo Erkidegoko institutuetan, non berdintasuna, autogainditzea eta errespetua bezalako alderdiak lantzen zituzten.
2019an, Red Bullen oilar-borrokaren finalaurrekora igaro zen lehen bi emakumeetako bat bihurtu zen, Sara Socas rapzalearekin batera. 2018an, Factor X telebista-programaren Espainiako edizioan parte hartu zuen, eta lau "Síes" (Baiezkoak) lortu zituen bere saioagatik. Bertan, Trinidad eta Tobagoko Nicki Minaj rap-abeslariarekin konparatu zuten.

Rap, poesia eta freestyleren bidez tolerantzia sustatzeko Cypher School proiektua bultzatu zuen, La Parcería herrian. 2024an, Tindufeko errefuxiatuen kanpalekuetan ospatu zen I. Poesia eta Musika Jaialdian parte hartu zuen.

 Aitortzak 
2016an, Dos Santosek bigarren saria lortu zuen Sanse Urbano jaialdian, Alberto Robledo Bustos raperoaren atzetik. 2019an, Red Bullen oilar-borrokako finalerdietako partaideetako bat izan zen. Nazioarteko lehiaketa horretan, hizkuntzatzat espainola duten herrialde guztietako MC rap abeslariak lehiatzen dira.

2023an, M8aren kariaz, Dos Santos Efeminista hedabideak neskatoen eta emakumeen eskubideen alde egindako borrokagatik omendu zituen zortzi emakumeetako bat izan zen.

 Erreferentziak 

 Kanpo estekak 

 Erika Dos Santosen Ted hitzaldia YouTuben.
 Erika Dos Santosi elkarrizketa PlayZ Espainiako Telebistako saioan.
 Erika Dos Santos RTVE Playn eskuragarri dagoen Objetivo Igualdad saioan

Kategoria:Gizabanako biziak
Kategoria:1997ko jaiotzak
Kategoria:Emakume raperoak
Kategoria:Rap abeslariak
Kategoria:Emakumea
Kategoria:Madrildarrak